
Oznámenie o vyhlásení výberového konania
Obec Vyšný Mirošov v zmysle § 4 odsek 1 zákona číslo 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákona NR SR číslo 552/2003 Z. z. o výkone práce o verejnom záujme v znení neskorších predpisov
vyhlasuje výberové konanie
na obsadenie miesta riaditeľa/ riaditeľky Základnej školy, Vyšný Mirošov 44, 090 11 Vyšný Orlík 
Požadované kvalifikačné predpoklady:
Kvalifikačné predpoklady a osobitné kvalifikačné požiadavky na vykonávanie funkcie riaditeľa školy podľa zákona číslo 138/2019 Z. z. o pedagogických zamestnancoch a odborných a o zmene a doplnení niektorých zákonov a v zmysle Vyhlášky MŠ SR číslo 173/2023 Z. z. ktorou sa ustanovujú kvalifikačné predpoklady a osobné kvalifikačné požiadavky pre jednotlivé kategórie pedagogických zamestnancov a odborných zamestnancov:
· kvalifikačné predpoklady na výkon pracovnej činnosti v príslušnej kategórii a v podkategórii pedagogického zamestnanca alebo v príslušnej kategórii odborného zamestnanca,
· podmienky zaradenia do kariérového stupňa samostatný pedagogický zamestnanec alebo samostatný odborný zamestnanec a
· podmienky získania profesijných kompetencií potrebných na výkon činnosti vedúceho pedagogického zamestnanca alebo vedúceho odborného zamestnanca
· absolvovaný základný program funkčného vzdelávania
· najmenej 5 rokov pedagogickej praxe v zmysle § 3 ods. 5 zákona č.596/2003 ku dňu uskutočnenia výberového konania
Iné kritéria a požiadavky:
· bezúhonnosť
· zdravotná spôsobilosť (telesná a duševná)
· znalosť základných legislatívnych noriem
· znalosť práce s PC
· flexibilita, zodpovednosť
Požadované doklady:
· žiadosť o zaradenie do výberového konania s uvedením e-mailového kontaktu
· štruktúrovaný profesijný životopis
· úradne overené fotokópie dokladov o dosiahnutom stupni vzdelania vrátane vysvedčenia o štátnych skúškach
· doklad o absolvovaní 1. atestácie alebo jej náhrady
· doklad o dĺžke pedagogickej činnosti
· ďalšie doklady preukazujúce špeciálne znalosti alebo osobnostné predpoklady
· výpis z registra trestov nie starší ako 3 mesiace
· lekárske potvrdenie o telesnej a zdravotnej spôsobilosti na výkon funkcie riaditeľa/riaditeľky
· [bookmark: _GoBack]písomný návrh koncepcie rozvoja ZŠ Vyšný Mirošov v súlade so zákonom číslo 245/2008 Z. z. o výchove a vzdelávaní(školský zákon) a o zmene a doplnení niektorých zákonov
· písomný súhlas uchádzača so spracovaním jeho osobných údajov pre potreby výberového konania podľa zákona číslo 18/2018 Z. z. o ochrane osobných údajov a o zmene a doplnení niektorých zákonov.
Platové podmienky: 
Plat zamestnanca bude určený podľa § 4 zákona NR SR č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. 
Uchádzačom, ktorí budú spĺňať požadované predpoklady v zmysle výberového konania, bude oznámený termín a miesto výberového konania, najmenej 7 dní pred jeho konaním, a to na nimi uvedený e-mailový kontakt.
Vyhlasovateľ výberového konania si vyhradzuje právo nezaradiť do výberového konania prihlášky uchádzačov, ktorí nespĺňajú podmienky a ktoré nebudú obsahovať požadované doklady, alebo budú doručené po stanovenom termíne.
Dátum a miesto podania žiadosti o zaradenie do výberového konania:
Písomné prihlášky a žiadosti o zaradenie do výberového konania spolu s požadovanými dokladmi uchádzači doručia do podateľne Obecného úradu vo Vyšnom Mirošove najneskôr do 03.11.2026 do 12.00 hod. v uzatvorenej obálke  (rozhodujúci je dátum uvedený na poštovej pečiatke) na adresu:
Obecný úrad Vyšný Mirošov 100, 090 11 Vyšný Orlík
s označením ,, Výberové konanie  - MŠ Vyšný Mirošov – NEOTVÁRAŤ!“
Na obálku uveďte adresu odosielateľa.
Kontakt pre poskytnutie informácii: Jana Stešková
Telefón:054/7592219
e-mail: podatelna@vysnymirosov.sk
Vo Vyšnom Mirošove, 13.10.2026

								Jana Stešková
							starostka obce Vyšný Mirošov

